
REFERAT DE APROBARE A PROIECTULUI DE HOTĂRÂRE
Sectiunea 1 
Titlul proiectului de hotărâre
Proiect de hotărâre privind 
desemnarea viceprimarului de către Consiliul Local al Municipiului Timişoara ca membru în Comisia municipală pentru stabilirea dreptului de proprietate privată asupra terenurilor Timişoara
__________________________________________________
Sectiunea a 2 - a 
Motivul emiterii proiectului de hotărâre
1. Descrierea situaţiei actuale

Comisia municipală pentru stabilirea dreptului de proprietate privată asupra terenurilor Timişoara a fost constituită în conformitate cu prevederile art. 2 din Regulamentul aprobat prin H.G. nr. 890/04.05.2005, cu modificările și completările ulterioare, prin Ordinul Prefectului nr. 101/ 05.02.2020.
Viceprimarul care a fost desemnat de consiliul local prin H.C.L.M.T.  nr . 24/30.01.2018,  să facă parte din componenţa Comisiei municipale pentru stabilirea dreptului de proprietate privată asupra terenurilor a fost domnul Farkas Imre.
Prin H.C.L.M.T.  nr . 454/16.11.2020 a fost ales în funcția de Viceprimar al Municipiului Timișoara, domnul Lațcău Ruben, iar prin H.C.L.M.T.  nr . 1/19.01.2021 a fost ales al doilea Viceprimar al Municipiului Timișoara, domnul Tabără Amânar Cosmin Gabriel.
      
2. Schimbari preconizate şi rezultate aşteptate

Conform Regulamentul aprobat prin H.G. nr. 890/04.05.2005, comisia are următoarele atribuţii principale:
    a) preia şi analizează cererile depuse în conformitate cu prevederile legii, pentru reconstituirea dreptului de proprietate asupra terenurilor agricole şi celor forestiere, cu exceptia celor formulate de comune, oraşe sau municipii;
    b) verifica în mod riguros îndeplinirea condiţiilor prevăzute la <LLNK 11991    18 11 201   0 45>art. 9 alin. (4) şi (5) din Legea nr. 18/1991, republicată, cu modificările şi completările ulterioare, precum şi la <LLNK 12000     1 10 201   0 27>art. 6 din Legea nr. 1/2000, cu modificările ulterioare, solicitând în acest scop toate relaţiile şi datele necesare;
    c) stabileşte mărimea şi amplasamentul suprafeţei de teren, pentru care se reconstituie dreptul de proprietate sau care se atribuie potrivit legii, propune alte amplasamente şi consemnează în scris acceptul fostului proprietar sau al moştenitorilor acestuia pentru punerea în posesie pe alt amplasament când vechiul amplasament este atribuit în mod legal altor persoane;
    d) completează, în urma verificărilor efectuate, anexele la prezentul regulament cu persoanele fizice şi juridice îndreptăţite;
    e) primeşte şi transmite comisiei judeţene contestaţiile formulate de persoanele interesate;
    f) întocmeşte situaţii definitive, potrivit competentelor ce le revin, privind persoanele fizice şi juridice îndreptăţite să li se atribuie teren, cu suprafaţa şi amplasamentele stabilite, conform planului de delimitare şi parcelare întocmit;
    g) întocmeşte situaţii cu titlurile de proprietate eliberate în condiţiile <LLNK 11991    18 11 201   0 41>art. 27 alin. (2)^2 din Legea nr. 18/1991, republicată, cu modificările şi completările ulterioare, precum şi în cazurile în care proprietarii renunţă la titlul de proprietate pentru intrarea în legalitate şi înaintează comisiei judeţene propuneri de revocare a acestor titluri;
    h) înaintează şi prezintă spre aprobare şi validare comisiei judeţene situaţiile definitive, împreună cu documentaţia necesară, precum şi divergentele produse şi consemnate la nivelul acestor comisii;
    i) pune în posesie, prin delimitare în teren, persoanele îndreptăţite să primească terenul, completează fisele de punere în posesie a acestora, după validarea de către comisia judeţeană a propunerilor făcute, şi le înmânează titlurile de proprietate, potrivit competentelor ce le revin;
    j) analizează lunar evoluţia cauzelor în justiţie în care comisia locala este parte şi în funcţie de aceasta hotărâşte şi propune organului competent poziţia procesuala pentru termenele următoare;
    k) sesizează organele competente pentru sancţionarea membrilor comisiei, când este cazul;
    l) identifica terenurile atribuite ilegal şi sesizează primarul, care înaintează sub semnătură acţiuni în constatarea nulităţii absolute pentru cazurile prevăzute la <LLNK 11997   169 10 201   0 31>art. III din Legea nr. 169/1997 cu modificările şi completările ulterioare;
    m) exercită orice alte atribuţii ce îi revin potrivit prevederilor legale şi prezentului regulament.
În conformitate cu prevederile art. 2 alin. (1) lit. b) din Regulamentul aprobat prin H.G. nr. 890/04.05.2005, cu modificările şi completările ulterioare, în cazul municipiilor reşedinţă de judeţ, viceprimarul desemnat de consiliul local, face parte din componenţa Comisiei municipale pentru stabilirea dreptului de proprietate privată asupra terenurilor. 
             Având în vedere art. 2 alin (4) din Regulamentul aprobat prin H.G. nr. 890/ 04.05.2005, conducerea şi coordonarea comisiei municipale se asigură de către primar. În cazul în care primarul este în imposibilitatea de a-şi exercita atribuţiile stabilite de prevederile legale şi prin prezentul regulament ca urmare a situaţiilor de boală, demisie sau suspendare, viceprimarul preia prerogativele acestuia. 
Comisiile comunale, orăşeneşti sau municipale îşi desfăşoară activitatea în plen, în prezenta majorităţii membrilor acestora, cu prezenta obligatorie a primarului sau, după caz, a viceprimarului.

3. Concluzii
Având în vedere atribuţiile Comisiei municipale pentru stabilirea dreptului de proprietate privată asupra terenurilor Timişoara, rolul pe care aceasta îl are la punerea în aplicare al legilor fondului funciar, şi faptul că în cazul municipiilor reşedinţă de judeţ, viceprimarul desemnat de consiliul local, face parte din componenţa comisiei, este necesară emiterea unei hotărâri a Consiliului Local al Municipiului Timişoara, privind desemnarea de către consiliul local a viceprimarului care să facă parte ca membru în Comisia municipală pentru stabilirea dreptului de proprietate privată asupra terenurilor a municipiului Timişoara.

